Sentenza tal-Qorti Ġenerali tal-20 ta’ Ġunju 2018 – KV vs EACEA
(Kawżi magħquda T-306/15 u T-484/15) 1
(“Klawżola ta’ arbitraġġ – Ftehimiet ta’ sussidju konklużi fil-kuntest tal-programm ta’ azzjoni għall-edukazzjoni u t-taħriġ tul il-ħajja (2007-2013) – Proġetti NEST u ʻThis is ITʼ – Spejjeż mhux eliġibbli – Klassifikazzjoni mill-ġdid tar-rikorsiˮ)
Lingwa tal-kawża: l-Ingliż
Partijiet
Rikorrenti: KV (rappreżentant: S. Pappas, avukat)
Konvenuta: L-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) (rappreżentanti: inizjalment H. Monet u D. Homann, sussegwentement H. Monet, aġenti)
Suġġett
Talbiet ibbażati fuq l-Artikolu 272 TFUE u intiżi sabiex jiġi kkonstatat li, billi ddikjarat mhux eliġibbli ċerti spejjeż tal-persunal sostnuti mir-rikorrenti fil-kuntest tal-proġetti “Network of Staff and Teachers in childcare servicesˮ (NEST) u “Facilitating and fostering digital competence through volunteers – This is ITˮ (This is IT), l-EACEA ma interpretatx b’mod korrett u lanqas ma applikat b’mod korrett id-dispożizzjonijiet kuntrattwali li jirrigwardaw lil dawn il-proġetti.
Dispożittiv
Il-Kawżi T-306/15 u T-484/15 huma magħquda għall-finijiet tad-deċiżjoni li ttemm l-istanza.
Ir-rikorsi huma miċħuda.
KV hija kkundannata għall-ispejjeż.
____________
1     ĠU C 279, 24.8.2015.